ai4bharat/Pralekha huggingface dataset:
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے جموں وکشمیر سڑک منصوبوں کو لے کر مرکزی وزیر برائے سڑک ٹرانسپورٹ و قومی شاہراہ جناب نتن گڈکری سے ملاقات کی
نئی دہلی،19؍مار چ : مرکزی وزیر ڈاکٹر جتیندر سنگھ نے مجوزہ چتر گالا سرنگ کو وقت پر پورا کرنے کے لئے فنڈ کے اختصاص کو لے کر مرکزی وزیر برائے سڑک ٹرانسپورٹ و قومی شاہراہ جناب نتن گڈکری سے ملاقات کی۔ یہ سرنگ جموں وکشمیر کے ڈوڈہ ضلع کے ساتھ بھدروہ اور ڈوڈہ جانے کے لئے باسولی – بانی کے راستے نئی قومی شاہراہ پر کٹھوعہ ضلع کو جوڑے گی۔ یہ ایک تاریخی منصوبہ ہوگا ، جو دور آباد دو خطو ں کے بیچ مستقل متبادل سڑک رابطہ مہیا کرائے گا اور اس سے ڈوڈہ سے لکھن پور کے درمیان کی دوری کم ہوکر صرف 4 گھنٹے کی رہ جائے گی۔
چتر گالا منصوبے میں 6.8 کلو میٹر طویل سرنگ کا نقشہ پیش کیا گیا ہے، جس کے لئے سرحدی شاہراہ تنظیم  کے ذریعے پہلے ہی ایک سروے کیا جا چکا ہے۔ کام شروع ہونے کے بعد اس سرنگ کی تعمیر میں تقریبا 4 سال کا وقت صرف ہوگا۔ اس کی تعمیری لاگت تقریبا 3000 کروڑ روپے ہے۔
چونکہ بی آر او کے سامنے فنڈ کو لے کر رکاوٹی آرہی تھیں، ڈاکٹر جتیندر سنگھ نے یہاں جناب گڈکری سے ملاقات کی اور بھارت مالا کے ذریعہ یا سڑک ٹرانسپورٹ اور قومی شاہراہ وزارت کے کسی دوسرے مناسب ذریعہ سے بی آر او کو مالی امداد مہیا کرانے کی کی درخواست کی۔ جناب گڈکری کا رد عمل انتہائی مثبت رہا اور انہوں نے احکامات جاری کئے کہ اعلیٰ طریقے سے اس کام کو انجام دیا جائے۔
اس دوران ڈاکٹر جتیندر سنگھ نے بی آر او کے سربراہ لیفٹیفننٹ جنرل راجیو چودھری سے گزارش کی کہ جس قدر جلد ممکن ہو ، چتر گالا منصوبے میں تیزی لائی جائے۔ انہوں نے کہا کہ چتر گالا منصوبہ خاص طور سے کٹھوعہ اور ڈوڈہ اضلاع کے لئے ایک انقلابی تبدیلی ثابت ہوگا۔ انہوں نے یہ بھی کہا کہ اس سے نہ صرف روینیو میں اضافہ ہوگا بلکہ روز گار کے مواقع بھی پیدا ہوں گے۔
انہوں نے کہا کہ اس کے علاوہ یہ مستقل سڑک رابطہ کاروبار کرنے میں آسانی لائے گا ، سفر کے وقت میں کمی آئے گی اور بنی وبھدروہ جیسے مقامات کو قومی سطح پر مشہور سیاحتی مقام کے طور پر ابھرنے کا ایک انوکھا موقع بھی مہیا کرائے گا۔
ڈاکٹر جتیندر سنگھ نے کہا کہ چتر گالا میں سرنگ کا مطالبہ کئی سالوں سے التوا میں تھا لیکن پہلے کی سرکاروں کے ذریعے ان کی الگ الگ اولیت کی وجہ سے اس کام کو شروع نہیں کیا گیا تھا۔
اودھم پور - کٹھوعہ ، ڈوڈہ لوک سبھا پارلیمانی حلقے میں پچھلے 6 سالوں کے دوران سڑک اور پل کی تعمیر میں غیر معمولی پیش رفت ہوئی ہے، جن میں بسولی میں اٹل سیتو، کٹھوعہ میں کیدیان گاڈیال اور جوتھان پل ، اودھم پور میں دیویکا پل، ڈوڈہ میں کھیلا نی – مرمر میں شودھ مہا دیو اور کال جگر سرنگ تک نئی شاہراہوں کی تعمیر قابل ذکر ہے۔
اس پارلیمانی حلقے میں جاری بی آر او کے دوسرے منصوبوں میں ڈوڈہ ضلع میں بھگوا سے لال –درمن تک اور مسل - دشنن تک سڑک کی تعمیر، کٹھوعہ ضلع میں چکر مور – مہاراج پور - راج باغ - ہریا چک روڈ اور اودھم پور ضلع میں پھٹالا سے جکھانی سڑک کی جدید کاری شامل ہے۔ جنرل چودھری نے ڈاکٹر جتیندر سنگھ کو ان کے لوک سبھا پارلیمانی حلقے میں شروع ہونے والے تقریبا ایک درج بی آر او سڑک و پل منصوبوں کے بارے میں بھی تفصیل دی۔
۔۔۔۔۔۔۔۔۔۔۔۔۔۔۔۔۔۔

U-2755
(Visitor Counter : 150
مواصلات اور اطلاعاتی ٹیکنالوجی کی وزارت
یو ایس او ایف نے شمال مشرقی ریاستوں کو زیادہ رفتار والی انٹر نیٹ رسائی کے لیے بی ایس این ایل کے ساتھ معاہدے پر دستخط کیے
نئی دہلی، 18 اگست ،2021 / ملک کے شمال مشرقی خطے کے ریاستوں کو اعلیٰ کوالٹی اور تیز رفتار انٹرنیٹ رسائی فراہم کرنے کے لیے یونیورسل سروس آبلیگیشن فنڈ  نے بھارت سنچار نگم لمیٹڈ بی ایس این ایل کے ساتھ 18.08.2021 کو ایک معاہدے پر دستخط کیے ہیں ۔ یہ معاہدہ بنگلہ دیش ، بنگلہ دیش سب میرین کیبل کمپنی لمیٹڈ  سے اگرتلہ تک انٹر نیٹ کنکٹی ویٹی کے لیے دس جی بی پی ایس انٹر نیشنل بینڈ ویتھ کرایے پر لینے کے لیے کیا گیا ہے۔ یہ کنکٹی ویٹی کوکس بازار / کواکاٹا کے راستے کی جائے گی۔
اس پیش رفت پر اظہار خیال کرتے ہوئے جناب اشونی ویشنو نے کہا، ‘‘شمال مشرقی ریاستوں میں ای – خدمات کی بہتر رسائی کے لیے شہریوں کو ہائی – اسپیڈ انٹر نیٹ کنکٹی ویٹی فراہم کی جائے گی۔’’
معاہدے کے مطابق یا ایس او ایف مذکورہ انٹرنیشنل بینڈ وتھ کرایے پر لینے کے لیے تین سال کی مدت تک بی ایس این ایل کو مالی مدد فراہم کرے گی۔ ہائی اسپیڈ انٹر نیٹ کی دستیابی سے شہریوں کو ای – حکمرانی ، ای – تعلیم، ای – صحت، ای – کامرس ، ای – بینکنگ جیسی مختلف ای خدمات دستیاب کرنے میں مدد ملے گی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –8919
(Visitor Counter : 160
وزارت دفاع
وزیر دفاع نے نئی دہلی میں منعقد ہونے والی شنگھائی تعاون تنظیم کے وزرائے دفاع کی میٹنگ سے قبل ایران کے اپنے ہم منصب کے ساتھ دوطرفہ میٹنگ کی
وزیر دفاع راجناتھ سنگھ نے نئی دلی میں 27اپریل 2023 کو ایران کے وزیر دفاع اور مسلح افواج کے لوجسٹکس بریگیڈیئر جنرل محمد رضا غرائی اشتیانی کے ساتھ دو طرفہ میٹنگ کی۔ یہ ملاقات خوشگوار اور گرمجوشی کے ماحول میں ہوئی۔ دونوں رہنمائوں نے دونوں ملکوں کے درمیان عوام سے عوام کے رابطے سمیت پرانے ثقافتی، لسانی اور تہذیبی رشتوں پر زور دیا۔
دونوں وزراء نے دوطرفہ دفاعی تعاون کا جائزہ لیا اور افغانستان میں امن و استحکام سمیت علاقائی سلامتی کے امور پر تبادلہ خیال کیا۔ مزید، دونوں وزراء نے افغانستان اور وسطی ایشیا کے دیگر ممالک کو لاجسٹک مسائل کو کم کرنے کے لیے بین الاقوامی شمال جنوب نقل و حمل کی ترقی پر تبادلہ خیال کیا۔
ایرانی وزیر دفاع 28 اپریل 2023 کو منعقد ہونے والے شنگھائی تعاون تنظیم  کے وزرائے دفاع کے اجلاس میں شرکت کے لیے وزیر دفاع راجناتھ سنگھ کی دعوت پر دہلی کے دورے پر ہیں۔
خلا ء کا محکمہ
کابینہ نے حکومت ہند سے میسرس نیو اسپیس انڈیا لمیٹیڈ  کو 10 اِن -آربِٹ کمیونکیشن سیٹلائٹس کی منتقلی کی منظوری دی
وزیراعظم نریندر مودی کی سربراہی میں مرکزی کابینہ کی میٹنگ میں 10 اِن -آربِٹ کمیونکیشن سیٹلائٹس کی حکومت ہند سے میسرس نیو اسپیس انڈیا لمیٹیڈ  کو منتقلی کی منظوری دے دی ہے، جو کہ حکومت ہند کی مکمل ملکیت والا اور محکمہ خلاء کے زیر انتظام پبلک سیکٹر ادارہ ہے۔
مرکزی کابینہ نے این ایس آئی ایل کے مصدقہ شیئر کیپٹل کو ایک ہزار کروڑ روپے سے بڑھا کر 7500 کروڑ کرنے کی بھی منظوری دی ہے۔
این ایس آئی ایل کو ان اثاثوں کی منتقلی سے کمپنی کو مطلوبہ مالی خود مختاری ملے گی، جس سے وہ زیادہ سرمائے والے پروگراموں اور پروجیکٹوں پر عمل کر سکے گی اور اس طرح معیشت کے دوسرے سیکٹروں میں روزگار کے زیادہ مواقع اور ٹیکنالوجی کا فروغ ہو سکے گا۔اس منظوری سے خلاء کے شعبے میں اندرون ملک سرگرمیوں میں تیزی آئے گی اور خلاء کی عالمی منڈی میں ہندوستان کا حصہ بڑھے گا۔
خلاء کے شعبے میں اصلاحات کے تحت این ایس آئی ایل کو ایک مکمل سیٹلائٹ آپریٹر کے طورپر تمام تجارتی خلائی سرگرمیاں اور کارروائیاں انجام دینی ہوں گی۔ این ایس آئی ایل ایک سنگل ونڈو آپریٹر کی حیثیت سے کام کرتے ہوئے خلاء کے شعبے میں کام کرنے میں آسانی کا بھی ذریعہ بنے گا۔ این ایس آئی ایل بورڈ کو اب یہ اختیار حاصل ہوگا کہ وہ سیٹلائٹ کمیونکیشن سیکٹر میں مارکٹ کے اتار چڑھاؤ اور عالمی رجحانات کے مطابق ٹرانسپونڈروں کی قیمتوں کا تعین کر سکیں گے۔ این ایس آئی ایل کو اپنی اندرونی پالیسیوں اور رہنما خطوط کے مطابق گنجائش الاٹ کرنے کا بھی اختیار دیا گیا ہے۔
سٹرک ٹرانسپورٹ اور شاہراہوں کی وزارت
نتن گڈکری کل مغربی اترپردیش میں سڑک اور نمامی گنگے پروجیکٹوں کا افتتاح کریں گے اور سنگ بنیاد رکھیں گے
نئی دہلی،19 ؍فروری،سڑک ٹرانسپورٹ ، شاہراہوں، جہاز رانی اور آبی وسائل ، دریا کی ترقی اور گنگا کے احیاء کے مرکزی وزیر جناب نتن گڈکری کل مغربی اترپردیش میں مراد آباد ، میرٹھ اور باغپت میں 5094 کروڑ روپے کی لاگت والے 510 کلو میٹر طویل قومی شاہراہوں کا افتتاح کریں گے اور سنگ بنیاد رکھیں گے۔ وہ ان مقامات پر نمامی گنگے پروگرام کے تحت بھی کئی پروجیکٹوں کا سنگ بنیاد رکھیں گے۔ ان کے ہمراہ اترپردیش کے وزیراعلی ٰ یوگی آدتیہ ناتھ بھی ہوں گے۔
مراد آباد میں وزیر موصوف علی گڑ ھ سے مراد آباد تک 645 کروڑ روپے کی لاگت سے تیار کی گئی دو لین والی 146 کلو میٹر طویل قومی شاہراہ نمبر 93 کا افتتاح کریں گے اور ہاپوڑ بائی پاس سے مرادآباد سیکشن تک 100 کلو میٹر طویل 6 لین والی قومی شاہراہ نمبر 24 کے لئے سنگ بنیاد بھی رکھیں گے جس کی تعمیر 2141 کروڑ روپے کی لاگت سے کی جائے گی۔
میرٹھ میں وزیر موصوف تین پروجیکٹوں کا سنگ بنیاد رکھیں گے ، ان میں708 کروڑ روپے کی لاگت سے تیار ہونے والی 4 لین والی قومی شاہراہ نمبر 709 اے کی میرٹھ- بڈھانا – شاملی – یوپی ؍ ہریانہ سرحد  ، 102 کروڑ روپے کی لاگت سے 4 لین والی قومی شاہراہ نمبر 119 کی 54 کلو میٹر طویل میرٹھ – نجیب آباد شاہراہ اور 207 کروڑ روپے کی لاگت سے 78 کلو میٹر طویل میرٹھ - مظفر نگر قومی شاہراہ پر اضافی سہولیات کی تعمیر کے پروجیکٹ شامل ہیں۔
باغپت میں جناب گڈکری قومی شاہراہ نمبر 334 بی پر 371 کروڑ روپے کی لاگت سے 44 کلو میٹر طویل 2 لین والی میرٹھ – باغپت - یوپی ؍ ہریانہ سرحد  سیکشن کی تعمیر کے لئے سنگ بنیاد رکھیں گے۔
جناب گڈکری ان مقامات پر نمامی گنگے پروگرام کے تحت گندے پانی کو صاف کرنے کے پروجیکٹوں کو بھی شروع کریں گے۔ مرادآباد میں ، جو اپنی پیتل کی دستکاری کی صنعت کے لئے مشہور ہے، گندے پانی کے نظام اور 58 ایم ایل ڈی ایس ٹی پی کی تعمیر 279.91 کروڑ روپے کی لاگت سے شہر کے زون ایک میں تعمیر کی جارہی ہے۔ سیویج کے زون 2 ، ایس ٹی پی اور آئی اینڈ ڈی پروجیکٹ کے لئے 15 سال کی او اینڈ ایم لاگت سمیت کل 118.69 کروڑ روپے کی لاگت سے پروجیکٹ کی تجویز ہے۔ زون -2 کے اس پروجیکٹ میں 4 نالوں کی کھدائی ، ان نالوں کے لئے مکمل نظام ، آئی پی ایس ، ایم پی ایس اور ایس ٹی پی کی تعمیر شامل ہے۔ اس پروجیکٹ سے رام گنگا دریا کی صفائی ہوسکے گی۔
میرٹھ میں کالی دریا میں آلودگی کو ختم کرنے کے ایک پروگرام کو منظوری دی ہے جس پر تقریبا 1039.06 کروڑ روپے لاگت آئے گی۔ یہ دریا خاص طور پر سیور کے گندے پانی کی نکاسی کی وجہ سے آلودہ ہوا ہے، جو تین نالوں کے ذریعہ اس دریا میں آتا ہے۔ مجوزہ پروجیکٹ میں آئی اینڈ بی کے دو ڈھانچوں کی تعمیر کے علاوہ ایک نیا ایم پی ایس ، 200 ایم ایل ڈی کی صلاحیت والے نئے ایس ٹی پی کی تعمیر اور 14 ایم ایل ڈی کے گندے پانی کی صفائی کے پلانٹ شامل ہیں۔ اس پروجیکٹ پر او اینڈ ایم کے 15 برسوں سمیت 24 ماہ کے اندر نفاذ کیا جائے گا۔ یہ پروجیکٹ 681.78 کروڑ روپے کی لاگت سے تیار کیا جارہا ہے۔ ۔
باغپت میں ، جو دریائے جمنا کے کنارے پر آباد ہے، دریائے جمنا میں گرنے والے 4 نا لوں کو روک کر ان کا رخ موڑنے کی تجویز ہے ، جس کے لئے 2.52 کلو میٹر طویل نالہ تعمیر کیا جائے گا اور 14 ایم ایل ڈی ، ایس ٹی پی گندے پانی کو صاف ستھرا بنایا جائے گا۔ اس پروجیکٹ کو 15 سال کے او اینڈ ایم سمیت 18 ماہ کے اندر نافذ کیا جائے گا۔ یہ پروجیکٹ 77.36 کروڑ روپے کی لاگت سے تیار کیا جارہا ہے۔ ۔
۔۔۔۔۔۔۔۔۔۔۔۔۔۔۔۔۔۔

U-1094
(Visitor Counter : 55
نائب صدر جمہوریہ ہند کا سکریٹریٹ
اخبارات اور میڈیا قوم کے جمہوری اقدار کے تحفظ کے لیے اہم ہیں: نائب صدر جمہوریہ
نائب صدر جمہوریہ نے میڈیا کو اقدار پر مبنی صحافت کو فروغ دینےکی صلاح دی
جناب نائیڈو نے سوچھ بھارت جیسی تحریکوں کو مقبول بنانے میں میڈیا کے کردار کی ستائش کی
نائب صدر جمہوریہ نے میڈیا ہاؤسز پر زور دیا کہ وہ زرعی مسائل، دیہی ترقی اور خواتین کو بااختیار بنانے پر توجہ دیں
نیلور میں ہفتہ وار ’لائر‘کی 40 ویں سالگرہ کی یاد میں 'تنگا پانڈوگا' میں شرکت کی
نئی دہلی:12؍نومبر2021:
نائب صدرجمہوریہ جناب ایم وینکیا نائیڈو نے آج قوم کے جمہوری اقدار کے تحفظ میں میڈیا کے اہم رول پر روشنی ڈالی اور میڈیا پر زور دیا کہ وہ بامقصد اور غیر جانبدارانہ انداز میں خبریں اور معلومات فراہم کرے۔
ہفتہ وار ’لائر‘ کی 40ویں سالگرہ کے موقع پر نیلور میں منعقدہ 'ٹتگا پانڈوگا' تقریب میں شرکت کرتے ہوئے انہوں نے صحافت سمیت مختلف شعبوں میں اقدار کے انحطاط پر اپنی تشویش کا اظہار کیا۔ انہوں نے میڈیا پر زور دیا کہ وہ اعلیٰ معیار کو برقرار رکھیں اور اقدار پر مبنی صحافت کو فروغ دیں۔
تحریک آزادی کے دوران اخبارات کے اہم کردار کو یاد کرتے ہوئے، انہوں نے کہا کہ مہاتما گاندھی سمیت بہت سے لیڈروں نے رسائل اور اخبارات کے ذریعے سماجی تحریکوں کا آغاز کیا۔ آج بھی میڈیا لوگوں میں بیداری پیدا کرنے میں اہم کردار ادا کر رہا ہے اور حوالہ دیتے ہوئے کہا کہ کس طرح اس نے سوچھ بھارت مہم کو عوامی تحریک میں تبدیل کیا۔
یہ کہتے ہوئے کہ میڈیا کو ہمیشہ سچائی، دیانتداری اور درستگی کی اقدار کو برقرار رکھنا چاہئے، جناب نائیڈو نے کہا کہ انہیں دوسرے دباؤ کے سامنے نہیں جھکنا چاہئے۔ انہوں نے میڈیا ہاؤسز پر زور دیا کہ وہ زراعت، دیہی ترقی اور خواتین کو بااختیار بنانے سے متعلق مسائل پر توجہ دیں۔ انہوں نے اخبارات اور الیکٹرانک میڈیا کو مشورہ دیا کہ وہ زرعی مسائل کے لیے کچھ مخصوص وقت اور پروگرام رکھیں۔
نائب صدر جمہوریہ نے صحافی برادری کی ستائش کی جنہوں نے کووڈ وباکے دوران انتھک محنت کی اور کووڈ-مناسب رویے اور ویکسین لینے کی ضرورت کے بارے میں انتہائی ضروری بیداریپیدا کی۔ انہوں نے ان صحافیوں کو خراج عقیدت پیش کیا جنہوں نے وباکے دوران اپنی زندگیاں قربان کیں اور ان کے اہل خانہ سے تعزیت کی۔
کافی ٹیبل بک کا اجرا کرتے ہوئے، جناب نائیڈو نے ہفتہ وار ’لائر‘ کے بانیوں اور انتظامیہ کی 40 سالوں سے کامیابی کے ساتھ اخبار نکلانے میں ان کی مسلسل اور پرعزم کوششوں کی تعریف کی۔
جناب ویمییڈی پربھاکر ریڈی، ممبر، راجیہ سبھا، جناب مگنتا سرینیواسولا ریڈی،ممبر لوک سبھا، جناب جی ستیش ریڈی، ڈی آر ڈی او کے چیئرمین،جناب واراپرساد ریڈی، بانی چیئرمین، سانتھا بائیوٹیک،جناب سری ناتھ ریڈی، صدر پبلک ہیلتھ فاؤنڈیشن،جنابتنگا شیوا پربھات ریڈی، ایڈیٹر،لائرویکلی اور دیگر نے اس پروگرام میں شرکت کی۔
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد 172.29 کروڑسے تجاوزکرگئی
گذشتہ 24 گھنٹوں میں 46.82 لاکھ سے زیادہ ٹیکے لگائے گئے
سردست شفایابی کی شرح 97.37 فیصد ہے
گذشتہ 24 گھنٹوں میں 50,407 نئے معاملے درج ہوئے ہیں
بھارت میں سردست زیر علاج مریضوں کی تعداد6,10,443ہے
متاثرہ پائے جانے والے مریضوں کی ہفتہ واری شرح 5.07فیصد ہے
نئی دلّی ، 12 فروری، 2022/
گذشتہ 24 گھنٹوں کے دوران 46.82 لاکھ سے زیادہ  ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کی مجموعی تعداد 172.29کروڑ  تک پہنچ گئی ہے۔
اس حصولیابی کے لئے ملک بھر میں 1,92,76,398 سیشنز کا انعقاد کیا گیا۔ آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
1,03,99,129
|
|
دوسری خوراک
|
|
99,25,930
|
|
احتیاطی خوراک
|
|
38,43,355
|
|
صف اوّل کے کارکنان
|
|
پہلی خوراک
|
|
1,84,04,547
|
|
دوسری خوراک
|
|
1,73,65,848
|
|
احتیاطی خوراک
|
|
52,54,095
|
|
15 تا 18 سال کی عمر کے افراد
|
|
پہلی خوراک
|
|
5,16,76,693
|
|
دوسری خوراک
|
|
1,34,05,389
|
|
18 تا 44 سال کی عمر کے افراد
|
|
پہلی خوراک
|
|
54,75,07,850
|
|
دوسری خوراک
|
|
42,46,10,572
|
|
45 تا 59 سال کی عمر کے افراد
|
|
پہلی خوراک
|
|
20,15,06,600
|
|
دوسری خوراک
|
|
17,58,88,520
|
|
60 سال کی عمر کے افراد
|
|
پہلی خوراک
|
|
12,58,00,368
|
|
دوسری خوراک
|
|
10,95,79,128
|
|
احتیاطی خوراک
|
|
77,79,664
|
|
احتیاطی خوراک
|
|
1,68,77,114
|
|
میزان
|
|
1,72,29,47,688
پچھلے 24 گھنٹے میں 1,36,962 مریض روبہ صحت ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر  4,14,68,120 ہوگئی ہے۔
جس کے نتیجے میں، بھارت میں صحت یابی کی شرح 97.37 فیصد ہوگئی ہے۔
گزشتہ 24 گھنٹے کے دورا ن 50,407 نئے معاملات درج ہوئے ہیں۔
سردست زیر علاج مریضوں کی تعداد 6,10,443 ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 1.43 فیصد ہیں ۔
ملک بھر میں جانچ کی صلاحیت میں مسلسل خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر 14,50,532 نمونوں کی جانچ کی گئی ۔ بھارت میں اب تک مجموعی طور پر 74.93 کروڑ  سے زیادہ نمونوں کی جانچ کی جاچکی ہے۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست 5.07 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 3.48 فیصد ہے۔
امور صارفین، خوراک اور عوامی تقسیم کی وزارت
ہندوستان نے 2023 سے 2025 کی مدت کے لئے انٹرنیشنل الیکٹرو ٹیکنیکل کمیشن  کی نائب صدارت اور اسٹریٹجک مینجمنٹ بورڈ  کی چیئر پر کامیابی حاصل کی
ہندوستان نے 25-2023 کی مدت کے لئے انٹرنیشنل الیکٹرو ٹیکنیکل کمیشن  کی نائب صدارت اور اسٹریٹجک مینجمنٹ بورڈ کی چیئر پر کامیابی حاصل کر لی ہے۔
حال ہی میں، انٹرنیشنل الیکٹرو ٹیکنیکل کمیشن  سان فرانسسکو، یو ایس اے میں منعقدہوئی، اس کی جنرل میٹنگ کے دوران، مکمل اراکین کی طرف سے ڈالے گئے ووٹوں میں سے 90 فیصد سے زیادہ ووٹ حاصل کرکے، ہندوستان کے نمائندے، بین الاقوامی الیکٹرو ٹیکنیکل کمیشن  کی ہندوستانی قومی کمیٹی کے رکن اور بیورو آف انڈین اسٹینڈرڈز کی مختلف تکنیکی کمیٹیوں کا انتخاب کیا گیا۔
انٹرنیشنل آرگنائزیشن فار اسٹینڈرڈائزیشن  اور آئی ای سی کی پالیسی اور گورننس باڈیز میں بی آئی ایس  کی نمائندگی اس بات کو یقینی بناتی ہے کہ اہم اسٹریٹجک اور پالیسی معاملات پر ہندوستانی نقطہ نظر کو پیش کیا جائے اور یہ قومی معیار سازی کی ترجیحات کو بین الاقوامی بہترین طریقوں کے ساتھ ہم آہنگ کرنے کے مواقع بھی فراہم کرتی ہے۔
کامرس اور صنعت، صارفین کے امور، خوراک اور عوامی تقسیم اور ٹیکسٹائل کے وزیر جناب پیوش گوئل کی طرف سے فراہم کردہ ترقی کے منتر پر کام کرتے ہوئے بی آئی ایس مسلسل اپنے بین الاقوامی اقدامات میں اضافہ کر رہا ہے۔ فی الحال، بی آئی ایس  کی نمائندگی انٹرنیشنل آرگنائزیشن فار اسٹینڈرڈائزیشن  اور آئی ای سی کے مختلف پالیسی اور گورننس اداروں جیسے آئی ایس او کونسل، آئی ایس او ٹیکنیکل مینجمنٹ بورڈ ، آئی ای سی ایس ایم بی، آئی ای سی مارکیٹ اسٹریٹجی بورڈ ، آئی ای سی بزنس ایڈوائزری کمیٹی  وغیرہ میں کی جاتی ہے
انٹرنیشنل الیکٹرو ٹیکنیکل کمیشن  ایک بین الاقوامی معیار کی ترتیب دینے والا ادارہ ہے جو تمام الیکٹریکل، الیکٹرانک اور متعلقہ ٹیکنالوجیز کے لیے بین الاقوامی معیارات شائع کرتا ہے۔ اسٹینڈرڈائزیشن مینجمنٹ بورڈ  تکنیکی پالیسی کے معاملات کے لئے ذمہ دار آئی ای سی کا ایک اعلی گورننس ادارہ ہے۔
شری ویمل مہندرو آئی ای سی کے نائب صدر ہوں گے جو ہندوستان کی نمائندگی کریں گے۔
وزیراعظم کا دفتر
سبرامنیا بھارتی کے یوم پیدائش پر وزیر اعظم نے انہیں یاد کیا
نئی دلّی، 10 دسمبر / وزیر اعظم جناب نریندر مودی نے سبرامنیا بھارتی کے یوم پیدائش پر انہیں یاد کیا ہے۔
” سبرا منیا بھارتی کے یوم پیدائش پر ان کی یاد آتی ہے۔ ’مہا کوی بھارتیار ‘ کے نام سے مشہور عظیم سبرا منیا بھارتی، ایک، مجاہد آزادی، سماجی مصلح، ہونہارشاعر، آزادی کے نا قابل فراموش جذبے اور بے خوفی کی علامت ہیں۔ ان کے افکار اور کام ہمیں ہمیشہ ترغیب عمل دیتا رہے گا۔“
سبرا منیا بھارتی ہر چیز سے با لا تر ہو کر انصاف اور مساوات میں یقین رکھتے تھے۔ انہوں نے ایک مرتبہ کہا تھا ”اگر ایک فرد واحد بھی فاقہ کشی کا شکار ہوتا ہے، تو ہم تمام دنیا کو تباہ کر دیں گے۔“ وزیر اعظم نے کہا کہ اس سے انسانی مشکلات کے خاتمے اور انہیں از سر نو با اختیار بنانے کے ان کے نظریات کی عکاسی ہو تی ہے۔“
Narendra Modi
@narendramodi
سبرا منیا بھارتی کے یوم پیدائش پر ان کی یاد آتی ہے۔ ’مہا کوی بھارتیار ‘ کے نام سے مشہور عظیم سبرا منیا بھارتی، ایک، مجاہد آزادی، سماجی مصلح، ہونہار شاعر، آزادی کے نا قابل فراموش جذبے اور بے خوفی کی علامت ہیں۔ ان کے افکار اور کام ہمیں ہمیشہ ترغیب عمل دیتا رہے گا۔
5742 8:20 AM - Dec 11, 2019
۔۔۔۔۔۔۔
سبرا منیا بھارتی کے یوم پیدائش پر ان کی یاد آتی ہے۔ ’مہا کوی بھارتیار ‘ کے نام سے مشہور عظیم سبرا منیا بھارتی، ایک، مجاہد آزادی، سماجی مصلح، ہونہار شاعر، آزادی کے نا قابل فراموش جذبے اور بے خوفی کی علامت ہیں۔ ان کے افکار اور کام ہمیں ہمیشہ ترغیب عمل دیتا رہے گا۔
------- Narendra Modi  December 11,2019
- - - -
” سبرا منیا بھارتی کے یوم پیدائش پر ان کی یاد آتی ہے۔ ’مہا کوی بھارتیار ‘ کے نام سے مشہور عظیم سبرا منیا بھارتی، ایک، مجاہد آزادی، سماجی مصلح، ہونہار شاعر، آزادی کے نا قابل فراموش جذبے اور بے خوفی کی علامت ہیں۔ ان کے افکار اور کام ہمیں ہمیشہ ترغیب عمل دیتا رہے گا۔“
Narendra Modi
@narendramodi
سبرا منیا بھارتی ہر چیز سے با لا تر ہو کر انصاف اور مساوات میں یقین رکھتے تھے۔ انہوں نے ایک مرتبہ کہا تھا ”اگر ایک فرد واحد بھی فاقہ کشی کا شکار ہوتا ہے، تو ہم تمام دنیا کو تباہ کر دیں گے۔“ وزیر اعظم نے کہا کہ اس سے انسانی مشکلات کے خاتمے اور انہیں از سر نو با اختیار بنانے کے ان کے نظریات کی عکاسی ہو تی ہے۔“
2645 8:20 AM - Dec 11,2019
- - - - - - - - -
سبرا منیا بھارتی ہر چیز سے با لا تر ہو کر انصاف اور مساوات میں یقین رکھتے تھے۔ انہوں نے ایک مرتبہ کہا تھا ”اگر ایک فرد واحد بھی فاقہ کشی کا شکار ہوتا ہے، تو ہم تمام دنیا کو تباہ کر دیں گے۔“ وزیر اعظم نے کہا کہ اس سے انسانی مشکلات کے خاتمے اور انہیں از سر نو با اختیار بنانے کے ان کے نظریات کی عکاسی ہو تی ہے۔“
------- Narendra Modi  December 11,2019
۔۔۔۔۔۔
U.5712
(Visitor Counter : 78
بھارتی چناؤ کمیشن
ای سی آئی انتخابات کے دوران دور درشن اور آل انڈیا ریڈیو پر مہم چلانے کے لیے قومی اور ریاستی سیاسی جماعتوں کو ڈیجیٹل ٹائم واؤچر جاری کرے گا
الیکشن کے دوران آل انڈیا ریڈیو اور دور درشن پر سیاسی جماعتوں کو وقت کا الاٹمنٹ اب آن لائن ہوگا۔ الیکشن کمیشن آف انڈیا نے سیاسی جماعتوں کے ذریعہ سرکاری الیکٹرانک میڈیا کے استعمال کے لیے موجودہ اسکیم میں ترمیم کی ہے۔ اسے ایک انفارمیشن ٹیکنالوجی  پلیٹ فارم کے ذریعے ڈیجیٹل ٹائم واؤچر جاری کرنے کے ذریعہ متعارف کیا گیا ہے۔ اس سہولت کے ساتھ، سیاسی جماعتوں کو انتخابات کے دوران جسمانی طور پر ٹائم واؤچر کی وصولی کے لیے اپنے نمائندوں کو ای سی آئی/سی ای او دفاتر میں بھیجنے کی ضرورت نہیں ہوگی۔ یہ قدم انتخابی عمل کی بہتری اور تمام اسٹیک ہولڈروں کی آسانی کے لیے ٹیکنالوجی سے فائدہ اٹھانے کے کمیشن کے عزم کی عکاسی کرتا ہے۔
ٹیکنالوجی میں ترقی کو تسلیم کرتے ہوئے، کمیشن سیاسی جماعتوں کے ساتھ انٹرفیس کے لیے آئی ٹی پر مبنی اختیارات فراہم کر رہا ہے۔ حال ہی میں، کمیشن نے الیکشن کمیشن کے ساتھ سیاسی جماعتوں کے مالی اکاؤنٹس کی آن لائن فائلنگ کے لیے ایک ویب پورٹل بھی متعارف کرایا ہے۔
پس منظر:
یہ اسکیم، جسے ابتدائی طور پر 16 جنوری 1998 کو مطلع کیا گیا تھا، آر پی ایکٹ، 1951 کے سیکشن 39A کے تحت ایک قانونی بنیاد رکھتی ہے۔ اسے تسلیم شدہ قومی اور ریاستی جماعتوں کے ساتھ وسیع مشاورت کے بعد وضع کیا گیا تھا اور اس کا مقصد انتخابی مہم کے دوران سرکاری ملکیتی الیکٹرانکس میڈیا تک مساوی رسائی کو یقینی بنانا ہے۔ اس اسکیم کے تحت، دور درشن اور آل انڈیا ریڈیو پر یکساں طور پر متعلقہ ریاست کی ہر نیشنل پارٹی اور ریاست کی تسلیم شدہ پارٹی کو ایک مساوی بنیاد کا وقت دیا جاتا ہے اور پارٹیوں کو مختص کیے جانے والے اضافی وقت کا فیصلہ پارٹیوں کی انتخابی کارکردگی کی بنیاد پر کیا جاتا ہے۔ اصل تاریخ اور وقت جس کے دوران مذکورہ بالا ٹیلی کاسٹ/ براڈکاسٹ کسی بھی پارٹی کے مجاز نمائندوں کے ذریعے کیے جائیں گے، بہت حد تک، پرسار بھارتی کارپوریشن ای سی آئی کی مشاورت اور سیاسی پارٹی کے نمائندوں کی موجودگی میں پہلے سے طے شدہ ہے۔
حقدار سیاسی جماعتوں کو ٹائم واؤچرز کی پروسیسنگ اور تقسیم کے لیے IT پر مبنی پلیٹ فارم کا تعارف زیادہ مؤثر اور ہموار عمل کی اجازت دیتا ہے، سیاسی جماعتوں کے لیے رسائی اور استعمال میں آسانی کو بڑھاتا ہے۔
آرڈر کا لنک: https://eci.gov.in/files/file/15138-scheme-for-use-of-govt-owned-electronic-media-by-political-parties-during-elections-modification-of-scheme-%E2%80%93-para-6-sub-clause-iv-%E2%80%93-provision-to-provide-time-vouchers-through-it-platform-%E2%80%93-regarding/
قومی/ریاستی سیاسی جماعتوں کو لکھے گئے خط کا لنک: https://eci.gov.in/files/file/15140-letter-to-political-parties-digitization-of-time-vouchers-in-respect-of-broadcasttelecast-time-allotted-to-nationalstate-political-parties-during-election/
بہت چھوٹی، چھوٹی اور درمیانی صنعتوں کی وزارت
نیشنل ایس سی-ایس ٹی ہَب میگا ایوینٹ ؍کنکلیوکل گجرات کے احمد آباد میں منعقد ہوگا
ممبرپارلیمنٹ اور چیئر مین درج فہرست ذات اور درج فہرست قبائل کی بہبود سے متعلق پارلیمانی اسٹینڈنگ کمیٹی کے صدر جناب کِریت پریم جی بھائی سولنکی، ممبر پارلیمنٹ راجیہ سبھا جناب نرہری امین ، جناب کِریٹ جے پرمار ، میئر احمد آباد، جناب راکیش شاہ ممبر اسمبلی احمد آباد، جناب سریش پٹیل ممبر اسمبلی مانی نگر اور دیگر اہم شخصیات کی موجودگی میں 28ستمبر 2022ء کو نیشنل ایس سی –ایس ٹی ہب کنکلیو کی صدارت کریں گے۔یہ کنکلیو ایم ایس ایم ای کی وزارت –حکومت ہند کے ذریعے وزارت کی نیشنل ایس سی –ایس ٹی ہب اسکیم اور دیگر اسکیموں کے بارے میں بیداری پھیلانے کے لئے منعقد ہورہا ہے۔ یہ عوامی خرید میں ایس سی –ایس ٹی ایم ایس ای کی حصے داری بڑھانے کے خواہش مند ؍موجودہ ایس سی-ایس ٹی کاروباریوں ، سی پی ایس ای ،صنعتی فیڈریشن اور قرض دینے والے اداروں کے ساتھ بات چیت کا بھی موقع ہوگا۔
ایم ایس ایم ای سیکٹر روزگار پیدا کرنے اور روزی روٹی میں بہتری لانے کے معاملے میں اہم رول ادا کرتا ہے۔ موجودہ وقت میں اس میں 11کروڑ سے زیادہ لوگوں کو روزگار دینے والی 6کروڑ اِکائیاں شامل ہیں، جو مجموعی گھریلو پیداوار میں تقریباً 30 فیصد تعاون اور ہندوستان سے کل برآمدات کا 45فیصد سے زیادہ کے ساتھ اقتصادی ترقی میں اہم تعاون دیتا ہے۔
ہندوستانی معیشت میں شمولیاتی فروغ کے لئے ایم ایس ایم ای کی وزارت حکومت ہند نے نیشنل شیڈیول کاسٹ –شیڈیولڈ ٹرائب ہب اسکیم لانچ کی ہے۔ اس کا مقصد عوامی خرید میں ان کی حصے داری بڑھانے کے لئے ایس سی-ایس ٹی آبادی کے درمیان ہنرمندی میں اضافہ اور صنعتی کلچر کو بڑھاوا دینا ہے۔ اسے ایم ایس ایم ای کی وزارت کے تحت ایک سی پی ایس ای قومی چھوٹی صنعت کارپوریشن کے ذریعے نافذ کیا جارہا ہے۔
ہماری معیشت پر ایم ایس ایم ای کے اثرات کو دیکھتے ہوئے یہ ضروری ہے کہ نوجوانوں کے درمیان کاروباریت کو بڑھاوا دینے اور ایک موافق ایکو سسٹم کی تعمیر کے لئے مرکوز کوشش کی جائے۔ جہاں وہ 5ٹریلین امریکی ڈالر کی معیشت کے خواب کو پورا کرنے کے لئے ہندوستانی معیشت کی ترقی میں ایک اہم رول ادا کرتے ہیں۔
ایم ایس ایم ای سیکٹر کا فروغ قوم کی اقتصادی بھلائی کے لئے اہم ہے۔ ایم ایس ایم ای کی وزارت پائیدار ترقی کے لئے ایم ایس ایم ای کو طاقتور بنانے اور عالمی ویلیو چین میں شمولیت کے لئے مسلسل کام کررہی ہے۔ ریاستی سطح کے اس کنکلیو سے ایس سی –ایس ٹی ا یم ایس ایم ای کو نئے خیالات کو شامل کرکے اپنے دائرے کو وسیع کرنے میں مدد ملے گی، کیونکہ وہ سرکار کی طرف سے کی جانے والی مختلف مداخلتوں سے اچھی طرح واقف بھی ہیں۔